**מדרשים ואגדות על פרשת וירא**

**"וַיֵּרָא אֵלָיו ה' "** בְּנֹהַג שֶׁבָּעוֹלָם, כְּשֶׁהַתַּלְמִיד חוֹלֶה וְהָרַב הוֹלֵךְ לְבַקְּרוֹ, הַתַּלְמִידִים מְהַלְּכִין תְּחִלָּה וְאוֹמְרִים שְׁלִיחוּת הָרַב לְבֵיתוֹ שֶׁל חוֹלֶה לוֹמַר שֶׁהָרַב מְבַקֵּשׁ לְבַקְּרוֹ. וְהַקָּדוֹשׁ בָּרוּךְ הוּא אֵינוֹ כֵן, כְּשֶׁמָּל אַבְרָהָם וְהָיָה מִצְטַעֵר מִן הַמִּילָה, אָמַר לַמַּלְאָכִים לֵילֵךְ לְבַקְּרוֹ. עַד שֶׁהַמַּלְאָכִים הוֹלְכִין, קְדָמָן הַקָּדוֹשׁ בָּרוּךְ הוּא, שֶׁנֶּאֱמַר: וַיֵּרָא אֵלָיו ה', וְאַחַר כָּךְ וַיִּשָּׂא עֵינָיו וַיַּרְא.

**"בְּאֵלֹנֵי מַמְרֵא."** וְלָמָּה בְּאֵלֹנֵי מַמְרֵא? יִתְבָּרַךְ שְׁמוֹ שֶׁל הַקָּדוֹשׁ בָּרוּךְ הוּא שֶׁאֵינוֹ מְקַפֵּחַ שָׂכָר שֶׁל כָּל בְּרִיָּה. שְׁלֹשָׁה אוֹהֲבִים הָיוּ לְאַבְרָהָם: עָנֵר אֶשְׁכּוֹל וּמַמְרֵא. וְכֵיוָן שֶׁאָמַר לוֹ הַקָּדוֹשׁ בָּרוּךְ הוּא שֶׁיִּמּוֹל, הָלַךְ לָקַחַת מֵהֶם עֵצָה. הָלַךְ אֵצֶל עָנֵר, אָמַר: כָּךְ וְכָךְ אָמַר לִי הַקָּדוֹשׁ בָּרוּךְ הוּא. אָמַר לוֹ: עָנֵר: בַּעַל מוּם רוֹצֶה אַתָּה לַעֲשׂוֹתְךָ שֶׁיִּהְיוּ קְרוֹבֵיהֶן שֶׁל הַמְּלָכִים שֶׁהָרַגְתָּ בָּאִין וְהוֹרְגִין אוֹתְךָ וְאֵין אַתָּה יָכוֹל לִבְרֹחַ מִפְּנֵיהֶם? הִנִּיחוֹ וְהָלַךְ אֵצֶל אֶשְׁכֹּל, אָמַר לוֹ: כָּךְ וְכָךְ אָמַר לִי הַקָּדוֹשׁ בָּרוּךְ הוּא. אָמַר לוֹ אֶשְׁכּוֹל: אַתָּה זָקֵן, אִם אַתָּה תָמוּל יֵצֵא מִמְּךָ דָּם הַרְבֵּה וְלֹא תוּכַל לִסְבֹּל וְתָמוּת. הִנִּיחוֹ וְהָלַךְ אֵצֶל מַמְרֵא, אָמַר לוֹ: כָּךְ וְכָךְ אָמַר לִי הַקָּדוֹשׁ בָּרוּךְ הוּא: מַה תְּיַעֲצֵנִי? אָמַר לוֹ מַמְרֵא: בַּדָּבָר הַזֶּה אַתָּה מְבַקֵּשׁ עֵצָה, הֲלֹא הוּא שֶׁהִצִּילְךָ מִכִּבְשַׁן הָאֵשׁ וְעָשָׂה לְךָ כָּל הַנִּסִּים, וְהִצִּילְךָ מִן הַמְּלָכִים, וְאִלּוּלֵי כֹחוֹ וּגְבוּרָתוֹ הָיוּ הוֹרְגִין אוֹתְךָ, וְהִצִּיל רַמַ''ח אֵבָרִים שֶׁבָּךְ, וּמִקְצָת אֵבֶר אֶחָד אַתָּה מְבַקֵּשׁ עֵצָה, עֲשֵׂה כְּמִצְוָתוֹ. אָמַר הַקָּדוֹשׁ בָּרוּךְ הוּא יִתְבָּרַךְ, אַתָּה שֶׁנָּתַתָּ עֵצָה שֶׁיִּמּוֹל, אֵינִי נִגְלֶה אֵלָיו אֶלָּא בִּתְחוּמָךְ, הֲדָא הוּא דִכְתִיִב: וַיֵּרָא אֵלָיו ה' בְּאֵלֹנֵי מַמְרֵא.

**"וַיִּשָּׂא** **עֵינָיו וַיַּרְא וְהִנֵּה שְׁלֹשָׁה אֲנָשִׁים נִצָּבִים עָלָיו וַיַּרְא וַיָּרָץ לִקְרָאתָם."** הִתְחִיל דַּם הַמִּילָה לְטַפְטֵף. אָמַר לוֹ הַקָּדוֹשׁ בָּרוּךְ הוּא: בִּשְׂכַר חַיֶּיךָ, שֶׁבִּזְכוּתְךָ אֲנִי אָחוּס עַל בָּנֶיךָ בִּשְׁנֵי דָמִים וְאֶפָּרַע מִשֹּׂוֹנְאֵיהֶם, שֶׁנֶּאֱמַר: וַאֶעֱבֹר עָלַיִךְ וָאֶרְאֵךְ מִתְבּוֹסֶסֶת בְּדָמַיִךְ [(יחזקאל טז, ו)](file:///C%3A%5CProgram%20Files%20%28x86%29%5C%D7%AA%D7%95%D7%A8%D7%AA%20%D7%90%D7%9E%D7%AA%20-%20357%5CTemp%5Chis_temp_1_1.htm#bm:0000773-#יחזקאל פרק-טז-{ו}!), שְׁנֵי דָמִים, שֶׁנֶּאֱמַר: וָאֹמַר לָךְ בְּדָמַיִךְ חֲיִי, זֶה דַם פֶּסַח. וָאֹמַר לָךְ בְּדָמַיִךְ חֲיִי, זֶה דַם הַמִּילָה. **וַיַּרְא וַיָּרָץ לִקְרָאתָם.** אָמַר לוֹ הַקָּדוֹשׁ בָּרוּךְ הוּא: בִּשְׂכַר שְׁלֹשׁ רִיצוֹת שֶׁרַצְתָּ, אֲנִי אָרוּץ לִפְנֵי בָנֶיךָ שָׁלֹש רִיצוֹת בִּשְׁעַת מַתַּן תּוֹרָה. וְאֵלּוּ הֵן שָׁלֹש רִיצוֹת שֶׁל אַבְרָהָם, וַיַּרְא וַיָּרָץ לִקְרָאתָם, וְאֶל הַבָּקָר רָץ אַבְרָהָם, וַיְמַהֵר לַעֲשׂוֹת אֹתוֹ. מַה פָּרַע לְבָנָיו, בְּסִינַי, שֶׁנֶּאֱמַר: וַיֹּאמַר, ה' מִסִּינַי בָּא וְזָרַח מִשֵּׂעִיר לָמוֹ הוֹפִיעַ מֵהַר פָּארָן [(דברים לג, ב)](file:///C%3A%5CProgram%20Files%20%28x86%29%5C%D7%AA%D7%95%D7%A8%D7%AA%20%D7%90%D7%9E%D7%AA%20-%20357%5CTemp%5Chis_temp_1_1.htm#bm:0000764-#דברים פרק-לג-{ב}!). **אַתָּה אָמַרְתָּ לָהֶן יֻקַּח**, אֲנִי נוֹתֵן לְבָנֶיךָ מִצְוַת פֶּסַח, שֶׁנֶּאֱמַר: וְיִקְחוּ לָהֶם אִישׁ שֶׂה [(שמות יב, ג)](file:///C%3A%5CProgram%20Files%20%28x86%29%5C%D7%AA%D7%95%D7%A8%D7%AA%20%D7%90%D7%9E%D7%AA%20-%20357%5CTemp%5Chis_temp_1_1.htm#bm:0000761-#שמות פרק-יב-{ג}!). **אַתָּה אָמַרְתָּ לָהֶן נָא**, אֲנִי נוֹתֵן לְבָנֶיךָ מִצְוַת פֶּסַח, אַל תֹּאכְלוּ מִמֶּנּוּ נָא [(שמות יב, ט)](file:///C%3A%5CProgram%20Files%20%28x86%29%5C%D7%AA%D7%95%D7%A8%D7%AA%20%D7%90%D7%9E%D7%AA%20-%20357%5CTemp%5Chis_temp_1_1.htm#bm:0000761-#שמות פרק-יב-{ט}!). **אַתָּה אָמַרְתָּ מְעַט**, אֲנִי אֲגָרֵשׁ אֶת שׂוֹנְאֵיהֶן מְעַט מְעַט, שֶׁנֶּאֱמַר: מְעַט מְעַט אֲגָרְשֶׁנּוּ מִפָּנֶיךָ [(שמות כג, ל)](file:///C%3A%5CProgram%20Files%20%28x86%29%5C%D7%AA%D7%95%D7%A8%D7%AA%20%D7%90%D7%9E%D7%AA%20-%20357%5CTemp%5Chis_temp_1_1.htm#bm:0000761-#שמות פרק-כג-{ל}!). **אַתָּה אָמַרְתָּ מַיִם**, אֲנִי נוֹתֵן לָהֶם בְּאֵר מַיִם בַּמִּדְבָּר, שֶׁנֶּאֱמַר: עֲלִי בְאֵר [(במדבר כא, יז)](file:///C%3A%5CProgram%20Files%20%28x86%29%5C%D7%AA%D7%95%D7%A8%D7%AA%20%D7%90%D7%9E%D7%AA%20-%20357%5CTemp%5Chis_temp_1_1.htm#bm:0000763-#במדבר פרק-כא-{יז}!). **אַתָּה אָמַרְתָּ וְרַחֲצוּ רַגְלֵיכֶם**, אֲנִי אֶרְחָצֵם מִכָּל טֻמְאָה, שֶׁנֶּאֱמַר: אִם רָחַץ אֲדֹנָי אֵת צֹאַת בְּנוֹת צִיּוֹן [(ישעיה ד, ד)](file:///C%3A%5CProgram%20Files%20%28x86%29%5C%D7%AA%D7%95%D7%A8%D7%AA%20%D7%90%D7%9E%D7%AA%20-%20357%5CTemp%5Chis_temp_1_1.htm#bm:0000771-#ישעיה פרק-ד-{ד}!). **אַתָּה אָמַרְתָּ וְהִשָּׁעֲנוּ תַּחַת הָעֵץ,** אֲנִי נוֹתֵן לָהֶם מִצְוַת סֻכָּה, דִּכְתִיב: צְאוּ הָהָר וְהָבִיאוּ עֲלֵי זַיִת וַעֲלֵי עֵץ שֶׁמֶן וַעֲלֵי הֲדָס וְגוֹ' [(נחמיה ח, טו)](file:///C%3A%5CProgram%20Files%20%28x86%29%5C%D7%AA%D7%95%D7%A8%D7%AA%20%D7%90%D7%9E%D7%AA%20-%20357%5CTemp%5Chis_temp_1_1.htm#bm:0000796-#נחמיה פרק-ח-{טו}!). **אַתָּה אָמַרְתָּ וְאֶקְחָה פַת לֶחֶם**, אֲנִי מַמְטִיר לָכֶם לֶחֶם [(שמות טז, ד)](file:///C%3A%5CProgram%20Files%20%28x86%29%5C%D7%AA%D7%95%D7%A8%D7%AA%20%D7%90%D7%9E%D7%AA%20-%20357%5CTemp%5Chis_temp_1_1.htm#bm:0000761-#שמות פרק-טז-{ד}!). **אַתָּה לָקַחְתָּ חֶמְאָה וְחָלָב**, אֲנִי נוֹתֵן לָהֶם חֶמְאַת בָּקָר וַחֲלֵב צֹאן [(דברים לב, יד)](file:///C%3A%5CProgram%20Files%20%28x86%29%5C%D7%AA%D7%95%D7%A8%D7%AA%20%D7%90%D7%9E%D7%AA%20-%20357%5CTemp%5Chis_temp_1_1.htm#bm:0000764-#דברים פרק-לב-{יד}!).